Resep: AnysbeskuitAnysbeskuit Foto: Skottel en Spens Bestanddele: 1,5kg bruismeel 1t sout 250g botter of margarien 1,5k suiker 2k melk 3eiers 2-3 e anyssaad Metode: 1. Voorverhit die oond tot 180°C. 2. Meng die meel en sout en vryf die botter daarin. 3. Maak die melk warm (nie kokend nie) en los die suiker daarin op. Laat die melk staan om af te koel tot louwarm. 4. Klits die eiers op hul eie en dan saam met die melkmengsel. Voeg die vloeistof by die droë bestanddele en meng met ŉ houtlepel. Voeg nog melk by indien die deeg te droog is. Knie dit goed. 5. Plaas dit in drie gesmeerde panne en bak dit vir een uur. Sny na gelang in stukke. Droog dit oornag in die oond teen 90°C. Resep oorspronklik gepubliseer in die boek Skottel en spens Uitgewer: Duto Media Prys: R280-00* *Prys onderhewig aan verandering